За репрезентацију Југославије је дебитовао на турниру у Бриндизију у лето 1970. године и непрекидно игра за репрезентацију до 1974. године не пропуштајући ниједно такмичење. Одиграо је за национални тим преко 150 утакмица, што га сврстава међу играче са највише наступа у репрезентацији Југославије. Освојио је сребро на Европском првенству у Западној Немачкој 1971. године, пето место на Олимпијади у Минхену 1972 године, златну медаљу на Европском првенству у Шпанији 1973. године и сребрну медаљу на Светском првенству у Порторику 1974. године.